Tehniline kirjeldus

Töötute aktiviseerimiskeskuse tuleohutustööd

Tööde eesmärk on moodustada trepikojas tuletõkkesektsioonid ja korrastada evakuatsiooniteed ja trepid

Sisetööd:

* Olemasolevad konstruktsioonid on vaja lammutada ja utiliseerida.
* Ehitada kahes trepikojas tuletõkkeseinad, mille tulepüsivus on vähemalt 60 minutit. Mõlemad seinad on analoogilised mõõtmetega 260\*280 cm. Seintesse tulevad avad, kuhu paigaldatakse tuletõkkeuksed, mõõtmetega 120\*210 cm.
* Paigaldatavad uksed peavad olema komplektsed st koos sulgurite, lukkude ja pidemetega. Uksed peavad olema lukustatavad ja seestpoolt liblikatega avatavad.
* Seinad peavad olema lõplikult viimistletud värvitud ja vajalikud liistud paigaldatud.

Evakuatsioonitreppide rajamine:

* Olemasolevad metallkonstruktsiooniga trepid tuleb lammutada ja utiliseerida.
* Välja tuleb vahetada olemasolevad välisuksed. Uued välisuksed peavad olema mõõtmetega 90\*210 cm.
* Uksed avanevad teiselt korruselt õue. Uste ette tuleb ehitada platvorm ja evakuatsiooni trepp koos käsipuuga. Treppi laius peab olema vähemalt 90cm.

Tööde teostamise aeg on kolm kuud alates lepingu allkirjastamisest. Pakkumine tuleb esitada selliselt, et arvestatakse kõigi vajalike töödega, mis on vajalikud lõppeesmärgi saavutamiseks. Täiendavalt tööde eest ei tasustata. Enne pakkumise esitamist on soovituslik tutvuda olukorraga kohapeal.

Töö garantii on kaks aastat alates üleandmis- vastuvõtuakti allkirjastamisest.

Hankija jätab endale õiguse tellida töid osaliselt ja pidada läbirääkimisi tingimuste osas.